El nou horari del Bus de Nit amb recorregut Sagunt- Port de Sagunt estarà disponible a partir del 9 de febrer
04 de febrer 2020

![Imagen 1](/media/rttl20mf/97_javier-raro.jpg)

Els nous horaris del servici i parades del Bus de Nit que presta l'Ajuntament de Sagunt estaran disponibles a partir del pròxim diumenge, 9 de febrer. Este servici es desplaça des de Sagunt al Port de Sagunt cada matinada de dissabte i diumenge. La finalitat d'estes noves mesures és adaptar-lo a les demandes dels usuaris, principalment els jóvens de la ciutat, que sol·licitaven novetats i una ampliació del servici que el fera més efectiu. Els desplaçaments es realitzaran pels dos nuclis, des del centre històric fins a les zones d'oci de la localitat.

  

Com a novetat, enguany no es prestarà servici a Canet d'en Berenguer, motiu pel qual el Bus de Nit amplia a 7 les seues parades per a cada sentit en el cas del recorregut per Sagunt i 12 al Port de Sagunt. A més, tal com explica el regidor de Mobilitat Urbana, Javier Raro, s'ha buscat una adaptació dels horaris perquè tots els trajectes i parades tinguen el seu inici a les hores en punt i a les mitjanes, de manera que la ciutadania puga adaptar-se a l'horari amb major facilitat. Les parades de matinada del Port de Sagunt a Sagunt són les més reclamades per la ciutadania, per la qual cosa passaran a ser a les 2, 3, 4 i 5.00 hores de la matinada.

  

Els interessats poden consultar els nous horaris del Bus de Nit en les pàgines webs d'AVSA ([www.avsa.es](http://www.avsa.es/)) i del Servei Urbà de Viatgers ([www.suvsagunto.es](http://www.suvsagunto.es/)), amb informació de la resta de línies que oferix el servici d'autobús urbà.​

  

![](/media/ucrf3qyw/97c_horario-bus-de-nit-2020.jpg)  

*   [](http://www.facebook.com/sharer.php?u=https://aytosagunto.es/va/actualitat/el-nou-horari-del-bus-de-nit-amb-recorregut-sagunt-port-de-sagunt-estara-disponible-a-partir-del-9-de-febrer/ "Facebook")
*   [](http://twitter.com/share?url=https://aytosagunto.es/va/actualitat/el-nou-horari-del-bus-de-nit-amb-recorregut-sagunt-port-de-sagunt-estara-disponible-a-partir-del-9-de-febrer/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-nou-horari-del-bus-de-nit-amb-recorregut-sagunt-port-de-sagunt-estara-disponible-a-partir-del-9-de-febrer/ "Linked In")
*   [](mailto:?body=https://aytosagunto.es/va/actualitat/el-nou-horari-del-bus-de-nit-amb-recorregut-sagunt-port-de-sagunt-estara-disponible-a-partir-del-9-de-febrer/)